fi fi fi fi fi fi fi fi et fi tr fi fi fi fi fi fi tr fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi
Ratsastustunnille saavuttaessa - Pinsiƶn Ratsastuskoulu
Ajo tallille aina Rajalantien & Antilantien kautta. Hopeatien kautta ei Antilantielle pääse, tie on Yksityistie ja suljettu puomilla.
Autot pysäköidään maneesin edessä olevalle parkkialueelle. Tallin pihaan ei pysäköintiä. Myös polkupyörät jätetään maneesille.
Tallilla on koiria. Pidäthän omat koirasi kytkettyinä.
Tuntilistat löytyvät satulahuoneesta ja Hopotista. Mikäli et löydä nimeäsi listalta, käy rohkeasti kysymässä. Luultavasti kyseessä on erehdys!
Muistathan pukea tarpeeksi lämmintä vaatetta päälle. Ratsastaessa on hiusten oltava kiinni. Ethän käytä kaulahuiveja, koruja  tms. jotka voivat tarttua tai vaikka jäädä kiinni esim. pudotessa.
Tallilla on lainakypäriä. Suosittelemme jokaiselle oman kypärän ja turvaliivin hankkimista. Turvaliivi on suositeltavaa pukea takin alle.
Varaathan tarpeeksi aikaa hevosen kuntoonlaittoon, ennen tuntiasi. Saattaa myös olla, että hevonen on edellisellä tunnilla. Voit tässä tapauksessa vaikka seurata edellistä tuntia.
Hevosten riimut ja narut löytyvät harjaämpäreistä tai hevosten tarhoilta. Hevoset laitetaan kuntoon karsinoissa, käytävällä tai pesupaikalla. Sido hevonen karsinassa kiinni vetosolmulla.
Jokaisen hevosen harjaämpärit, suojat ja muut varusteet löytyvät nimikoituna varustehuoneesta. Varustehuoneessa on myös lista kaikista poneista/hevosista ja niiden varusteista. Tarkista listasta tuleeko esim. hevoselle suojia.
Jos olet epävarma jostain, kysy rohkeasti apua.
Mikäli jätät hevosen satuloituna karsinaan, on hevosen aina oltava kiinni riimusta.
Riimuja ja naruja ei saa jättää koskaan karsinoihin vaan ne nostetaan harjaämpäreihin tai karsinoiden oviin.
Ethän jätä omia tavaroitasi/kasseja käytäville.
Tunnin jälkeen riisuttuasi ja harjattuasi hevosen, kysy tarvittaessa ohjetta loimitukseen tallityöntekijältä.
Kuolaimet pestään huolellisesti, suitsien nahkaosat pyyhitään pyyhkeellä/sienellä. Suojat harjataan ja laitetaan siististi laatikkoon.
Siivoathan aina omat jälkesi. Käytävältä/pesukarsinasta siistitään lannat, karvat tms liat lantalaan.
Talli on hevosten koti, ethän juokse tai huuda tallissa.
Hevosia ei saa ruokkia eikä niille saa antaa makupaloja tai heinää ilman lupaa.
Tallillamme on koiria. Pidäthän omat koirasi kytkettyinä.
Hevoset saattavat pelästyä esim. lastenvaunuja tai sateenvarjoa, huomioithan tämän.
Tupakointi on kielletty tallialueella. Parkkipaikalla tupakointi sallittu.
Ratsastusta katsellessasi, älä anna ohjeita ratsastajille. Se on ratsastuksen opettajan/ohjaajan tehtävä.
Varo sähkölankoja ja muista huolellisesti sulkea kaikki portit.
Ketään ei kiusata! Kaikki olemme samaa porukkaa. Autathan apua tarvitsevia.
Kiitos kun autat meitä tekemään tallistamme turvallisen ja viihtyisän!